**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės tarybos 2004 m. birželio 23 d. sprendimo Nr. 1-274 „Dėl viešojo tualeto Kopų g. 1A, Melnragėje, paslaugų teikimo tarifų nustatymo“ pakeitimo“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant pakeisti viešojo tualeto Kopų g. 1A, Melnragėje, paslaugų teikimo tarifą.

Šiuo metu tualeto paslaugos tarifas 0,14 Eur, dušo **-** 1,45 Eur. Planuojami paslaugų tarifai: tualeto - 0,30 Eur, dušo - 2,00 Eur.

Teikiamo sprendimo projekto tikslas ir uždaviniai – suvienodinti viešojo tualeto Kopų g. 1A, Melnragėje teikiamų paslaugų tarifą su mieste esančių viešųjų tualetų teikiamų paslaugų kainomis. Padidinti viešojo tualeto Kopų g. 1A, Melnragėje paslaugų teikimo tarifą, kad užtikrinti Savivaldybės biudžeto lėšų mažesnį panaudojimą dėl padidėjusios minimalios mėnesinės algos. Nuo 2004-05-01 minimali mėnesinė alga pakilo 88 %.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – užtikrinti, kad paslauga būtų teikiama mažiau nuostolingai.

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi.

**3. Kokių rezultatų laukiama.**

Tualeto ir dušo teikiamos paslaugos būtų mažiau nuostolingos.

**4. Sprendimo projekto rengimo metu gauti specialistų vertinimai.**

Teigiamai, nes būtų sumažintas Savivaldybės biudžeto lėšų naudojimas ir suvienodinti viso miesto viešųjų tualetų paslaugų tarifai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pagal priedo 1 lentelės pateiktus 2014 metų duomenis, padidinus teikiamos paslaugos tarifą būtų surinkta 2071,98Eur daugiau. Šiuo metu iš surenkamų lėšų nepakanka atlyginimo ir socialinio draudimo išmokoms apmokėti (Priedo 2 lentelė) todėl yra naudojamos Savivaldybės biudžeto lėšos. Atsižvelgus į būsimą surenkamų lėšų pokytį galima prognozuoti, kad reikės mažiau Savivaldybės biudžeto lėšų (Priedo 2 lentelė).

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – nereikės didinti finansavimo iš Savivaldybės biudžeto lėšų. Neigiamos pasekmės – nenumatomos.

Miesto tvarkymo skyriaus vedėja Irena Šakalienė

Priedas

1 lentelė

|  |  |  |  |  |  |  |
| --- | --- | --- | --- | --- | --- | --- |
| Paslauga | Lankytojų skaičius 2014 metais | **Pagal nustatytą tarifą** | | **Pagal padidintą tarifą I variantas** | | Pokytis, Eur |
| Tarifas, Eur | Surinkta lėšų, Eur | Tarifas, Eur | Surinkta lėšų, Eur |
| Tualetas | 11953 | 0,14 | 1673,42 | 0,30 | 3585,90 | 1912,48 |
| Dušas | 290 | 1,45 | 420,50 | 2,00 | 580,00 | 159,50 |
| **Viso suma Eur:** | | | **2093,92** |  | **4165,90** | **2071,98** |

2 lentelė

|  |  |  |  |  |  |  |
| --- | --- | --- | --- | --- | --- | --- |
|  | **2014 m.** | | **2015 m.** | | **2015 m. pagal I varianto padidintus tarifus** | |
| **Surinktų pajamų panaudojimas, Eur** | **Savivaldybės biudžeto lėšų panaudojimas, Eur** | **Prognozuojamas surinktų pajamų panaudojimas, Eur** | **Prognozuojamas Savivaldybės biudžeto lėšų panaudojimas, Eur** | **Prognozuojamas surinktų pajamų panaudojimas, Eur** | **Prognozuojamas Savivaldybės biudžeto lėšų panaudojimas, Eur** |
| Darbo užmokestis | 1537,36 | 2433,00 | 1998,00 | 2665,00 | 3166,08 | 1496,92 |
| Įnašai socialiniam draudimui | 556,56 | 753,00 | 609,00 | 840,00 | 999,82 | 449,18 |
| Ryšių paslaugos | - | 115,85 | - | 116,00 | **-** | 116,00 |
| Transporto išlaikymas | - | 405,47 | - | 405,00 | **-** | 405,00 |
| Kitos prekės | - | 2432,81 | - | 2433,00 | **-** | 2433,00 |
| Komunalinės prekės | - | 1419,14 | - | 1564,00 | **-** | 1564,00 |
| Kitos paslaugos | - | 1013,67 | - | 956,00 | **-** | 956,00 |
| **Viso:** | **2093,92** | 8572,94 | **2607,00** | 8979,00 | **4165,90** | 7420,10 |

PASTABA. Padidinus teikiamų paslaugų tarifą iš Savivaldybės biudžeto lėšų būtų paimta 1528,90 Eur mažiau.